Врз основа на член 18 став 2, член 19, член 20 став 1 и член 21 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/2019), а по Овластување на Директорот на Центар за развој на Скопски плански регион а согласно Одлука бр.02-70/1 од 17.06.2020година, постпапувајќи по Барањето за пристап до информации од јавен карактер поднесено од Барателот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,бул.\_\_\_\_\_\_\_\_\_\_\_ од Скопје, бр.03-44/3 од 28.11.2024година, по предмет Барање за пристап до информации од јавен карактер, Службеното лице за посредување со информации од јавен карактер, на ден 11.12.2024година, го донесе следното:

**Р Е Ш Е Н И Е**

**1.Барањето за пристап до информации од јавен карактер** од Барателот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,бул.\_\_\_\_\_\_\_\_\_\_\_\_ од Скопје, поднесено до Центар за развој на Скопски плнаски регион, заведено под наш арх.бр. 03-44/3 од 28.11.2024 година **СЕ УВАЖУВА**.

2.Центарот за развој на Скопски плански регион позитивно одговара на Барањето и на барателот му овозможува пристап до бараната информација согласно информациите со кои располага и согласно своите законски надлежности.

**О б р а з л о ж е н и е**

Барателот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,бул.\_\_\_\_\_\_\_\_\_\_\_\_\_ од Скопје на 28.11.2024 година до Центар за развој на Скопски плански регион, преку е-маил, поднесе Барање за пристап до информации од јавен карактер, заведено во архивата на Центарот под наш арх.бр.03-44/3 од 28.11.2024, со кое побара преку е-маил да му биде доставен електронски запис од следната информација:

***„*Барам да ми дадете пристап до информација од јавен карактер за постапката за јавна набавка – Инвестиција во Фотоволтаици, енергетска ефикасност, заштита на човекова околина, Општина Кисела Вода оглас бр.14110/2024:**

**Одлука за јавна набавка**

**Записник од отварање на понудите;**

**Записник од спроведен технички дијалог;**

**Пристигнати понуди или пријави за учество (Образец на понуда-Финансиска понуда)**

**Извештај за извршена евалуација**

**Извештај за спроведена постака за доделува на договор за јавна набавка;**

**Одлука за избор на најповолна понуда или поништување на постапката која одговорното лице ја донесе во врска со постапката;**

**Потпишан договор за јавната набавка или рамковната спогодба; и**

**Записник со инструкции добиени од Бирото за јавни набавки доколку постапката за јавна набавка била предмет на управна контрола и сите документи поврзани со управната контрола.**

(опис на информацијата која се бара)**.“**

Согласно член 3 став 1 алинеја 2 од Законот за слободен пристап до информации од јавен карактер („Сл.Весник на РСМ“ бр.101/19): „информација од јавен карактер" е информација во која било форма што ја создал или со која располага имателот на информацијата согласно со неговите надлежности (во натамошниот текст: информацијата).

Постапувајќи по горенаведеното Барање за пристап до информации од јавен карактер, но во рамките на своите законски надлежности, Центарот за развој на Скопски плански регион ја дава следнава информација:

Во делот кој се однесува на документите, Ве информираме дека Центарот за развој на Скопски плански регион во прилог ви ги доставува следните документи согаслно спроведената постапка по оглас бр.14110/2024година:

1.Одлука за јавна набавка бр.05-85/1 од 29.08.2024година

2.Објавена тендерска документација со проектна програма

3.Записник од отварање на понудите бр.05-2024/14110/17/1 од 23.09.2024г

4.Пристигнати понуди (образец на понуда-Финанскиска понуда на тројца понудувачи)

5.Извештај од спроведена постапка - со извршена евалуација од 30.09.2024 година

5.Одлука за избор на најповолна понуда бр.05-85/4 од 30.09.2024г

6. Решение по жалба бр.09-830/5 од 17.10.2024г

6.Договор за јавна набавка потпишан со економски оператор бр.05-85/8 од 29.10.2024година

Во однос на Огласот објавен на страната на ЕСЈН можете да пристапите на следниот линк

<https://www.e-nabavki.gov.mk/PublicAccess/home.aspx#/dossie/d7a01484-3864-41a6-a13e-6a791d020256/14>

и истата е достапна и на веб страната на институцијата

<https://skopjeregion.gov.mk/јавни-набавки/>

Известување за склучен договор како и Договорот со економскиот оператор ги има на следниот линк

<https://www.e-nabavki.gov.mk/PublicAccess/home.aspx#/dossie-acpp/b0f0e7f3-7dce-4655-97e0-ef828c281d24>

Исто така оваа постапка за јавна набавка не била предмет на управна контрола.

Согласно погоре наведеното, се одлучи како во диспозитивот на ова Решение.

**ПРАВНА ПОУКА:** Против ова Решение може да се поднесе жалба до Агенцијата за заштита на правото за слободен пристап до информациите од јавен карактер во рок од 15 дена од денот на приемот на решението.

Решено во Центар за развој на Скопски плански регион на ден 11.12.2024година, под бр.03-44/4 од 11.12.2024.

Доставено до:

* Барател на информацијата
* Архива на Центар за развој на Скопски плански регион

По овластување на Директор

Службено лице за посредување со

информации од јавен карактер,

Даниела Андоновска,

(потпис)